open-index/open-wikipedia-markdown huggingface dataset:
Mario's Game Gallery

**Mario's Game Gallery** (מילולית: **גלריית המשחקים של מריו**) היא אוסף של משחקים, שפורסמו על ידי Interplay ופותחו על ידי Presage Software, Inc עבור DOS, ווינדוס ומקינטוש. האוסף פורסם בשנת 1995 בארצות הברית. מאוחר יותר הוא פורסם כ-**Mario's FUNdamentals** למקינטוש בשנת 1996, ולווינדוס בינואר 1997. גלריית המשחקים של מריו בולט גם בהופעת הבכורה של צ'ארלס מרטינה בתור המדבב של מריו.

מאז שהוצאו לאור, שתי הגרסאות זכו לקבלת פנים מעורבת; בעוד שביקורות ביומונים כמו המדינה ולוס אנג'לס טיימס מצאו את המשחק כחינוכי טוב, והסופרים דייוויד ווסלי וגלוריה ברצ'אק האשימו את האוסף בטענה שהיה לאחד מהגורמים שכמעט והרסו את המותג מריו. מגזין נינטנדו הרשמי רשם אותו כאחד ממשחקי מריו הנדירים ביותר גם כן.

## משחק
[ימין|ממוזער|250x250 פיקסלים| השחקן, המשחק ב[שש בש|שש-בש נגד מריו, אחד המשחקים הזמינים באוסף.]]
האוסף מכיל חמישה משחקים מסורתיים: דמקה, שש-בש, גו פיש, דומינו ו-"יאכטה", בגרסה של משחק הקוביות יאצי. השחקן משחק נגד מריו במשחקים אלה, המשוחקים באופן דומה למקביליהם בעולם המציאותי, אם כי תוכנם ונושאם מבוסס על היקום הבדיוני של מריו. גלריית המשחקים של מריו הוא המשחק הראשון בסדרה שמציג את צ'ארלס מרנטט כמדבב הקול של מריו, שמאז עבר לדבב אותו באופן קבוע בכל משחק של מריו.

## פיתוח
גלריית המשחקים של מריו פורסמה על ידי Interplay Entertainment Corp, והיא פותחה על ידי Presage Software, Inc. למחשב האישי. הוא שוחרר בשנת 1995. מאוחר יותר הוא יצא בשם **Mario's FUNdamentals**, ופורסם על ידי Mindscape עבור פלטפורמות DOS ו-Windows ועל ידי Stepping Stone עבור גרסת מקינטוש. האוסף פותח גם על ידי Brainstorm Entertainment, פורסם למקינטוש בשנת 1996 ולמחשב האישי בינואר 1997.

## ביקורות
מאז שהוצאו לאור, גם גלריית המשחקים של מריו וגם מקבילה Mario's FUNdamentals זכו קבלת פנים מעורבת. יומון "המדינה" שיבח אותו על כך ש-"סיפק כיף לכל המשפחה", ותיאר את המשחקים הכלולים כ-"מצוינים". מיאמי הראלד שיבח את הגרפיקה "החדה" ואת האנימציות "המהנות" שלה, וכן את המוזיקה, שלטענתם מבוססת על מוזיקה מסדרת מריו. בדומה ל-"המדינה", העיתון מתארים את האוסף כ-"כיף לכל המשפחה ", אם כי מבקרים אותו בטענה שהיה קשה מדי לפעמים. עם זאת, הם ממליצים על כך למשתמשים ממחשבים ראשונים שרוצים "מוצר קל להתקנה עבור ה-CD-ROM החדש". היומון "הסנגור" כינה את המשחק כ"מהנה", שיבח את מרטינט על קולו של מריו, וקבע כי ילדים קטנים "יצחקקו מרוב עונג". ב-"לוס אנג'לס טיימס" נכלל המשחק תחת מאמר אודות משחקי וידאו חינוכיים אשר ימשכו את הגיימרים הצעירים יותר.

הסופרים דייוויד ווסלי וגלוריה ברצ'אק הציגו את גלריית המשחקים של מריו כאחד מהמשחקים שכמעט הרסו את הסדרה. במגזין הרשמי של נינטנדו, הציג טום איסט את האוסף כחלק ממאמרו "משחקי מריו נדירים", והעיר כי אף על פי שהוא הציג את מרטינט בדיבוב הבכורה שלו למריו, הכי מזהים את סופר מריו 64 כתפקידו הראשון כמריו. ב-ScrewAttack דורג כמשחק השישי הגרוע ביותר של מריו בכל הזמנים, וקבע כי אין "שום דבר מהנה ב-FUNdamentals".

## קישורים חיצוניים
* 

## הערות שוליים

קטגוריה:משחקי DOS
קטגוריה:משחקי וידאו משנת 1995
Pokémon Sleep

**Pokémon Sleep** (בעברית: פוקימון שינה) הוא משחק מובייל, שפותח עבור אנדרואיד ו-iOS, כחלק מסדרת פוקימון. המשחק פותח על ידי הסטודיו היפני Select Button, בסיוע מפתחי פוקימון גו, חברת ניאנטיק, ויושק על ידי חברת פוקימון. המשחק הוכרז ב-28 במאי 2019 על ידי צוניקאזו אישיהארה, מנכ"ל חברת פוקימון, במהלך מסיבת עיתונאים שהתקיימה בטוקיו וכן בדף הטוויטר הרשמי של החברה. המשחק תוכנן לצאת במהלך שנת 2020, ובופעל יצא ב-17 ביוני 2023.

המשחק עוקב אחר משך הזמן בו המשתמש ישן, באמצעות הטלפון הנייד (הוראות רשמיות: הנחת הטלפון על המזרן עם המסך דולק ופונה כלפי מטה) או באמצעות מד תאוצה של אביזר הפוקימון גו פלוס החיצוני, המעביר את הנתונים למכשיר הנייד של המשתמש באמצעות בלוטות' למשחק הקשור בשינה.  חברת פוקימון הבטיחה שהדבר יהיה ל-"שינה לתוך בידור" באופן דומה למשחק הנייד האחר של הזכיינית, פוקימון גו, שהפך את פעולת ההליכה אל הבידור.

## משחקיות
השחקן מתלווה לפרופסור נרולי (Professor Neroli), פרופסור החוקר את השינה של פוקימונים בכלל ושל סנורלקס בפרט. בכל יום שני (תחילת שבוע) השחקן יוכל לבחור אתר בו יקים מחנה כאשר כל אתר כולל אוכלוסייה  מואצת של פוקימונים מסוג מסוים, בתחילת אותו שבוע השחקן יקבל סנורלקס חדש אשר עליו לדאוג לו ולטפל בו על מנת שיגדל. כל סנורלקס אוהב גרגירים אחרים (סוג הגרגרים נקבע לפי סוגי הפוקימונים) ודורש ארוחות מסוג אחר (סוגי הארוחות הקיימים כרגע: קארי/תבשילים, סלטים וקינוחים/משקאות) שהשחקן יבשל לו לארוחת בוקר, צהריים וערב. לשחקן קבוצה של עד 5 פוקימונים אשר אוספים גרגירים לסנורלקס, מצרכים לשחקן ובעלי יכולות מועילות (איסוף יותר רכיבים, הגדלת סיר הבישול הוספת אנרגיה לסנורלקס וכו'). כאשר השחקן הולך לישון מנהיג הקבוצה הנוכחי מופיע על המסך. כאשר השחקן קם משינה מופיע דו"ח השינה שלו וניקוד השינה (בו ניתן להשתמש כדי לקנות דברים בחנות הווירטואלית של המשחק) ולאחר מכן יצא לאתר בו יגלה פוקימונים שונים ישנים סביב סנורלקס. על השחקן לצלם אותם ולרשום את סוגי השינה שלהם, לאחר שיסיים עם זה יוכל לתפוס אותם על ידי האכלתם בעוגיות, כאשר כל סוג של עוגייה נותן מספר שונה של נקודות חברות. פוקימון רעב במיוחד שיקבל עוגייה ייתן ניקוד גבוה יותר מפוקימון רגיל.

## קישורים חיצוניים
* 

## הערות שוליים

קטגוריה:משחקי וידאו של פוקימון
קטגוריה:משחקי מובייל
קטגוריה:משחקי וידאו שפותחו ביפן
קטגוריה:משחקי iOS
אוורס S1

**"אוורס S1"** (באנגלית: **Everus S1**) היא מכונית משפחתית, המוגדרת מכונית קומפקטית, מתוצרת חטיבת הרכב **Everus**  בבעלות **Guangqi Honda** , במיזם משותף של שותפות "joint venture" בין יצרנית הרכב הרכב היפנית **[[הונדה]]** ויצרנית הרכב הסינית **[[קבוצת GAC]]**, אשר יוצרה בסין בין השנים 2011–2014 בסין.

## "אוורס S1"

* דגמי "אוורס S1" שווקו בסין מאפריל 2011.
* 4 דלתות - סדאן.
* 5 נוסעים.
* מנוע קדמי.
* מנועי בנזין: 1.3 ליטר, 1.5 ליטר.
* סוג הנעה: הנעה קדמית.
* מחיר היחידה נע בין 68,900–99,800 רנמינבי (2011, בסין).
* במאי 2013 עבר דגם "אוורס S1" מתיחת פנים. מחיר היחידה לאחר מתיחת הפנים נע בין 99,800-78,800 רנמינבי.

## תמונות

קובץ: 2012 Everus S1 (front).jpg| "אוורס S1", שנת 2012
קובץ:Everus S1 001.jpg | "אוורס S1"
קובץ:Everus S1 002.jpg | "אוורס S1"
קובץ: 2012 Everus S1 (front).jpg| "אוורס S1", שנת 2012
קובץ: Everus S1 facelift 01 China 2014-04-15.jpg| "אוורס S1"
קובץ: Everus S1 facelift 02 China 2014-04-15.jpg| "אוורס S1"
קובץ:Everus S1 facelift 002.jpg | "אוורס S1"


## קישורים חיצוניים
* 

* 

## הערות שוליים

קטגוריה:מכוניות משפחתיות
קטגוריה:דגמי מכוניות שהושקו ב-2011
קטגוריה:כלי רכב המיוצרים בסין
קאדילק STS

**קאדילק STS** (באנגלית: **Cadillac STS**) היא מכונית סלון תוצרת חטיבת הרכב היוקרתי קאדילק, חברת בת של ג'נרל מוטורס האמריקאי, אשר יוצרה בין השנים 2004–2011 (משנת המודל 2005), בארצות הברית וברוסיה.

## "קאדילק STS"

* 4 דלתות.
* 5 נוסעים.
* מנועי בנזין.
* סוג הנעה: הנעה אחורית 4x2, הנעה כפולה 4x4.
* קיבולת מכל דלק: 66 ליטר.
* קיבולת תא מטען אחורי - 464 ליטר.
* תאוצה בין 0–100 קמ"ש היא 5.0–7.4 שניות.
* בין השנים 2005–2007 מחיר היחידה (לדגמים מנוע V8) נע בין 40,575–47,025 דולר (בארצות הברית).

## תמונות

קובץ:2006 Cadillac STS mesh.jpg| קאדילק STS", שנת 2006
קובץ:2005 Cadillac STS (4793225659).jpg| קאדילק STS", שנת 2005
קובץ:2005-07 Cadillac STS.jpg| קאדילק STS"
קובץ:Green Cadillac.jpg| קאדילק STS"
קובץ:Cadillac STS rear 20080318.jpg| קאדילק STS"
קובץ:05 Cadillac STS 4 (13789251805).jpg| קאדילק STS", שנת 2005


## ראו גם
* קאדילק
* קאדילק CT4
* קאדילק CT5

## קישורים חיצוניים
* 

* "קאדילק STS" - אתר היצרן
## הערות שוליים

קטגוריה:מכוניות סלון
STS
קטגוריה:דגמי מכוניות שהושקו ב-2004
קטגוריה:מכוניות אמריקאיות
בנדיגאמוס

**בנדיגאמוס** הוא מזמור ששרים לאחר הסעודה על פי המסורת של היהודים הספרדים-פורטוגזים ויהודי טורקיה. השיר דומה ברוחו לברכת המזון, והוא נאמר בנוסף לה, לפניה או מיד אחריה. הטקסט של בנדיגאמוס הוא בספרדית מודרנית ולא בלאדינו. מנגינת השיר היא אחת מהמנגינות האהובות והמוכרות מתוך המנגינות של הקהילה הספרדית-פורטוגזית. מנגינת בנדיגאמוס משמשת גם לשירת הים (שנאמרת בתפילת שחרית של שבת), ובדרך כלל גם בקריאת ההלל. 

כיום שרים את בנדיגאמוס בקהילת שארית ישראל בניו יורק במהלך חג הסוכות, כמו גם בהזדמנויות אחרות ובארוחות שבת בבתיהם של חברי הקהילה. שרים את בנדיגאמוס גם בכל שבת בקהילות הספרדיות והפורטוגזיות של בריטניה ופילדלפיה, אף על פי שזה לא היה ידוע בלונדון לפני שנות השישים. שרים את בנדיגאמוס גם בקהילות היהודיות בצפון ברזיל (מנאוס ובלם), שהביאו את הלחן ממרוקו במאה ה-19, במהלך ההגירה היהודית הקדומה ביותר לאמזונאס. 

מקורו של השיר הוא כנראה אצל היהודים דוברי הספרדית של בורדו, שם מושר השיר בצרפתית בתרגום מאת דוד לוי אלברס. מצרפת השיר בנדיגאמוס הובא ככל הנראה למערב הודו ההולנדית (קוראסאו) באמצע המאה התשע עשרה ומשם נלקח לניו יורק ולאמסטרדם. לחלופין ייתכן שמקורו של השיר הוא אצל היהודים הספרדים שחיו בספרד, שהיגרו לטורקיה או יישובים אחרים באימפריה העות'מאנית ובהולנד. יכול להיות שהשיר נכתב במקור כדרך סודית לומר את ברכת המזון לאחר שאסרו לומר אותה ביהדות בספרד ובפורטוגל במאה החמש עשרה.

## מילות השיר עם תרגום לעברית

ביטוי אחרון מוכנס בסוף בעברית שחוזר על עצמו פעמיים:" הוֹדוּ לַיָי כִּי־טוֹב כּי לְעוֹלָם חַסְדּוֹ".

## טקסט חלופי
ישנו גם טקסט חלופי, שכנראה ניתן לייחס ליהודים ספרדים באיים הקריביים כמו ג'מייקה וברבדוס. בעוד שההיגוי משתנה, מה שעשוי להשפיע על איות התעתיק, הטקסט זהה.

קטגוריה:ברכת המזון
קטגוריה:פיוטים
צ'יינה מדיה גרופ

**צ'יינה מדיה גרופ** או **CMG** (בסינית: **中央广播电视总台**; מילולית: תחנת הרדיו-טלוויזיה הכללית, באנגלית: **China Media Group** או **Voice of China**) הוא חברת התקשורת הגדולה והמרכזית ברפובליקה העממית של סין. הקבוצה משמשת ארגון על של מוסדות תקשורת ממשלתיים בסים ונוסדה ב-21 במרץ 2018 על ידי מיזוג של שלושת הענקים בתחום: CCTV, רדיו סין הלאומי, ורדיו סין הבינלאומי.

נשיא הרשת מאז הקמתה במרץ 2018 הוא שן האישיונג.

## ראו גם
* סוכנות הידיעות שינחואה

## קישורים חיצוניים

* 

## הערות שוליים

קטגוריה:ערוצי טלוויזיה סיניים
מישור צפון-מזרח סין

ממוזער
**מישור** **צפון-מזרח סין** (בסינית: **东北平原**; פין-יין: Dōngběi Píngyuán), ידוע היסטורית גם כ"**מישור** **סונגלִיַאו"** (松辽平原, פין-יין: Sōng liáo píngyuán), וכן כ"**המישור** **המנצ'ורי**", הוא מישור גדול ממדים הממוקם באזור צפון-מזרח סין, בין רכס ההרים שינג-אן רבתי (大兴安岭) ורכס שינג-אן הקטן, עד הרי שאנגביי (长白山 "ההרים הלבנים הגדולים") במזרח, ועד החוף של מפרץ ליאודונג בים בוהאי. המישור העצום משתרע על פני כ-350,000 קמ"ר והוא המישור הגדול בסין, בגובה של כ-200 מטר מעל פני הים, וכ-100 מטרים בחלק הדרום-מערבי. הנהרות סונגחווה, נאן, ולִיַאוֹ חוצים את המישור.

## קישורים חיצוניים
* ISEE Newsletter, Vol.9, No. 4
* Major land-type categories of China
* 

## הערות שוליים

קטגוריה:הרפובליקה העממית של סין: אזורים
קטגוריה:מישורים
פייר לון

**פייר לון** (באנגלית: **Fair Lawn**) הוא יישוב במחוז ברגן, ניו ג'רזי הנכלל במטרופולין ניו יורק. בשנת 2010 גרו ביישוב 32,457 תושבים, עלייה של 2.6% מ-31,637 שגרו בו בשנת 2000.

המוטו של פייר לון הוא . פייר לון דורגה כאחד מעשרת המקומות הטובים ביותר לחיות בניו ג'רזי.

## גאוגרפיה
על פי לשכת מפקד האוכלוסין של ארצות הברית, שטח היישוב עמד על 13.47 קמ"ר, מתוכם 13.31 קמ"ר של אדמה ו-0.16 קמ"ר של מים.

היישוב גובל בעיר פטרסון ממערב.

## גיוון אתני
לפייר לון יש מסורת רבת שנים של גיוון אתני וסובלנות לאנשים בני עדות ואמונות דתיות שונות. ההגירה המתמדת מאירופה, מאסיה ומאמריקה הלטינית הפכה את פייר לון לכור היתוך בינלאומי, ומעל 50 שפות וניבים מדוברים ביישוב.

פייר לון הייתה מרכז לתרבות יהודית במשך כמה עשורים. מאז תחילת שנות האלפיים האוכלוסייה היהודית האורתודוקסית גדלה משמעותית והחליפה את היהודים הלא-אורתודוקסים שמספרם ירד. לאחר קריסת ברית המועצות בשנת 1991, החלו יהודי רוסיה להגר לפייר לון. האוכלוסייה היהודית האמריקאית של פייר לון היוותה לפחות שליש מהאוכלוסייה במשך מספר עשורים. לאחר מכן החלה הגירה של רוסים אורתודוקסים. כיום למעלה מ-10% מאוכלוסיית היישוב היא ממוצא רוסי, הגבוה מבין כל היישובים בניו ג'רזי, וגוברת עם המשך הגירתם של רוסים אמריקאים מברוקלין. בפייר לון יש גם את הקהילה הגדולה של אמריקאים ישראלים במחוז ברגן. ב-22 בנובמבר 2015 חגגה אגודת ההיסטוריה היהודית של צפון ג'רזי את הפתיחה של משכן הקבע שלה בפייר לון, לאחר ששכנה במקומות שונים, בעיקר בפטרסון השכנה, בעשורים הקודמים.

## קישורים חיצוניים

* 
* 

## הערות שוליים

קטגוריה:ניו ג'רזי: עיריות
קטגוריה:יישובים שהוקמו ב-1924
בני אהרון

**בֶּנִי אַהֲרוֹן** (נולד ב-14 בנובמבר 1982) הוא קצין בצה"ל בדרגת תת-אלוף המשמש מפקד עוצבת המפץ. קודם לכן שימש כמפקד חטיבה 401 במהלך מלחמת חרבות ברזל ופיקד על צק"ח 401 במלחמה.

## ביוגרפיה
בני אהרון נולד באילת לראובן ונורית אהרון, ראשון מבין ארבעה אחים. למד בפנימייה הצבאית לפיקוד חיפה, מחזור מ"ו. עם סיום לימודיו התגייס בשנת 2001 לחטיבה 188 ופיקד על יחידות במספר תפקידים מבצעיים והדרכתיים, בהם מפקד פלוגת מחץ בגדוד 71 מפקד פלוגת קורס מפקדי טנקים בגדוד 196. בשנת 2011 מונה לסגן מפקד גדוד 53. בשנים 2012–2014 היה ראש לשכת אלוף פיקוד הדרום, טל רוסו, בין השאר במהלך מבצע עמוד ענן, ובהמשך תחת סמי תורג'מן במהלך מבצע צוק איתן.

לאחר שהועלה לדרגת סגן אלוף מונה בשנת 2015 למפקד גדוד 198 וכיהן בתפקיד עד שנת 2016, בשנים 2016–2017 פיקד על גדוד 75 ובהמשך מונה למפקד גדוד 196. בשנים 2019–2020 שירת כסגן מפקד חטיבה 188. ב-16 ביולי 2020 מונה למפקד חטיבה 8 בדרגת אלוף-משנה. במקביל משמש כמפקד צוות במכללה לפיקוד ומטה "אלון". במאי 2022 מונה למפקד חטיבה 401.

### מלחמת חרבות ברזל

בתחילת טבח שבעה באוקטובר הגיע לאזור קיבוץ נחל עוז, חבר לטנק שהיה בשטח ונסע לאזור קיבוץ רעים כשבדרכו דרס טנדרים של מחבלים. הוא המשיך בטנק אחר בלחימה בבארי, ובהמשך השתמש בטנק שלישי לשם פגיעה בתחנת המשטרה בשדרות, שבה התבצרו מחבלים.

בראשית הכניסה הקרקעית לרצועה פיקד אהרון על כוח החוד של עוצבת הפלדה, שכלל צוות קרב משולב של חטיבה 401, חטיבת גבעתי וגדוד 601 של חיל ההנדסה הקרבית, שפרץ לצפון הרצועה. כוחות החטיבה בפיקודו של אהרון התקדמו על ציר החוף מצפון הרצועה לעבר העיר עזה עצמה, תוך שהם מחסלים חוליות מחבלים ותשתיות טרור. אהרון קבע לעצמו חפ"ק חטיבתי על שפת הים, ובאמצע נובמבר חברו כוחות חטיבה 401 של אוגדה 162 עם כוחות עוצבת געש שנעו מכיוון מרכז הרצועה צפונה. הכוחות התחברו במחנה הפליטים א-שאטי וסגרו על הנמל של העיר עזה. צק"ח 401 השתתף במבצע ניתוח מקומי שבו כוחות צה"ל חיסלו 200 מחבלים ועצרו מאות מחבלים שהסתתרו בבית החולים שיפא וניצלו את בית החולים כמגן אנושי.

אהרון הוביל גם את אוגדה 162 בקרב רפיח (2024) וכיבוש ציר פילדלפי על מנת לטהרם מתשתיות טרור, מנהרות הברחה למצרים ומשגרי רקטות מוטמנים.

ב-25 ביוני 2024 סיים אהרון את תפקידו כמח"ט 401 והוחלף על ידי אחסאן דקסה. באוגוסט 2025 הועלה לדרגת תא"ל, וב-21 בספטמבר מונה למפקד עוצבת המפץ.

## חיים אישיים
אהרון נשוי בשנית ואב לשלושה.
בוגר הפנימייה הצבאית לפיקוד, המכללה לפיקוד טקטי, אוניברסיטת חיפה, המכללה הבין-זרועית לפיקוד ולמטה, בוגר תואר שני במנהל עסקים מאוניברסיטת בן-גוריון בנגב ונמצא לקראת סיום מסלול IMBA ב.

## קישורים חיצוניים
* 

## הערות שוליים

קטגוריה:בוגרי הפנימייה הצבאית לפיקוד חיפה
קטגוריה:מפקדי גדודים בחטיבה 460
קטגוריה:מפקדי גדוד 75
קטגוריה:מפקדי חטיבה 8
קטגוריה:מפקדי חטיבה 401
קטגוריה:מפקדי עוצבת המפץ
קטגוריה:תתי-אלופים בצה"ל
קטגוריה:בוגרי אוניברסיטת בן-גוריון בנגב
קטגוריה:בוגרי אוניברסיטת חיפה
קטגוריה:מפקדי חטיבות במלחמת חרבות ברזל
קטגוריה:תתי אלופים בצה"ל בוגרי הפנימיות הצבאיות לפיקוד
קטגוריה:ישראלים שנולדו ב-1982
נוי פדלון

**נוי פדלון** (נולדה ב-25 בפברואר 1994) היא זמרת, פזמונאית, מלחינה ומפיקה מוזיקלית ישראלית.

## ביוגרפיה
פדלון נולדה בפרדס חנה-כרכור, לאושרה ואילן. היא החלה את דרכה המוזיקלית בשנת 2012 כאשר החלה להעלות לאתר יוטיוב גרסות כיסוי לשירים שונים. ב-2013 השתתפה בעונה הראשונה של תוכנית המציאות "הכוכב הבא", אך לא עברה את השלבים המתקדמים.

בין השנים 2017–2018 פעלה פדלון כזמרת ליווי של הזמר איתי לוי. ב-2017, כתבה את להיטו "שתישרף האהבה", לצד עדן חסון. כמו כן, כתבה פדלון שירים נוספים לזמרים כגון עומר אדם, משה פרץ ופאר טסי.

ב-2018, הוציאה את סינגל הבכורה שלה, "סוודר", השיר זכה להצלחה רבה כאשר נכנס לפלייליסט של גלגלצ, דורג בראש המצעד השבועי של מדיה פורסט והיה לאחד השירים הבולטים ביותר באותה שנה.

הסינגל השני שלה, "גלגל ענק" יצא ב-2019. במהלך אותה שנה הוציאה סינגלים נוספים, בהם "אין לך סוף", "סכינים" ו-"התגעגעתי", אשר זכו להצלחה, אך לא הצליחו לשחזר את הצלחת השיר הראשון. בפברואר 2020 הוציאה את השיר "אל תגיד", שהגיע למקום ה-29 במצעד הפזמונים העברי השנתי של כאן גימל.

במרץ 2020 הוציאה את אלבום הבכורה שלה, "סוודר". באותו חודש, יצא השיר "הכוכבים בוכים בלילה" שכתבה פדלון יחד עם דולב רם ופן חזות לפרויקט החדש שלהם ובוצע על ידי שירי מימון ודודו אהרון. ב-15 בספטמבר, הוציאה את הסינגל "זה בסדר".

ב-25 בפברואר 2021, הוציאה את הסינגל "הרסת לי שירים". ביולי, הוציאה את השיר "מה יש לך?", יחד עם להקת טיפקס.

ב-30 ביולי 2023 הוציאה את הסינגל "בלילות". ב-24 באוגוסט הוציאה את הסינגל "לילות ירושלים".

## דיסקוגרפיה
### אלבומי אולפן
* 2020: סוודר
* 2022: אני אוהב אותך

### מיני אלבומים
* 2022: דיסוננס

## שירים שכתבה, הלחינה או הפיקה

## קישורים חיצוניים

* 
* 
* 

## הערות שוליים

קטגוריה:זמרות ישראליות
קטגוריה:זמרים ישראלים
קטגוריה:זמרות מוזיקה מזרחית ישראליות
קטגוריה:זמרות פופ ישראליות
קטגוריה:זמרי פופ ישראלים
קטגוריה:זמרות השרות בעברית
קטגוריה:זמרים השרים בעברית
קטגוריה:מתמודדות הכוכב הבא
קטגוריה:פרדס חנה-כרכור: אישים
קטגוריה:מפיקות מוזיקליות ישראליות
קטגוריה:מפיקים מוזיקליים ישראלים
קטגוריה:פזמונאיות ישראליות
קטגוריה:מלחינות ישראליות
קטגוריה:ישראליות שנולדו ב-1994
קטגוריה:ישראלים שנולדו ב-1994
VinFast LUX A2.0

**VinFast LUX A2.0** היא מכונית סלון מתוצרת יצרנית הסטארט אפ המתמחה בתעשיית הרכב **VinFast**  חברת בת של הקונגלומרט הווייטנאמי **Vingroup**  המיוצרת משנת 2019 בווייטנאם.

דגם "VinFast LUX A2.0" מבוסס על דגם "BMW 5 Series (F10)"  מתוצרת יצרנית הרכב הגרמנית BMW (פלטפורמה ושלדה).

## "VinFast LUX A2.0"

* דגם "VinFast LUX A2.0" משווק מיוני 2019.
* 4 דלתות.
* 5 נוסעים.
* מנוע קדמי - אורכי.
* מנוע בנזין, מגדש טורבו.
* סוג הנעה: הנעה אחורית.

## תמונות

קובץ:VinFast LUX A2.0 - Mondial de l'Automobile de Paris 2018 - 009.jpg | דגם "VinFast LUX A2.0"
קובץ:VinFast LUX A2.0 - Mondial de l'Automobile de Paris 2018 - 006.jpg | דגם "VinFast LUX A2.0"
קובץ:VinFast LUX A2.0 - Mondial de l'Automobile de Paris 2018 - 001.jpg | דגם "VinFast LUX A2.0"
קובץ:VinFast LUX A2.0 - Mondial de l'Automobile de Paris 2018 - 004.jpg | דגם "VinFast LUX A2.0"
קובץ:Vinfast Sedan LUX A2.0 - calandre.jpg | דגם "VinFast LUX A2.0"
קובץ:Newone - white real VinFast Lux A2.0 front.jpg  | דגם "VinFast LUX A2.0"
קובץ:Vinfast Lux A 2.0, Paris Motor Show 2018, IMG 0373.jpg | דגם "VinFast LUX A2.0" - מבט לתא הנהג ולוח מחוונים
קובץ:Vinfast Sedan LUX A2.0.jpg | דגם "VinFast LUX A2.0" - מבט לתא הנהג ולוח מחוונים


## ראו גם
* VinFast LUX SA2.0

## קישורים חיצוניים

* 
* 
* דגם "VinFast LUX A2.0" - אתר היצרן

## הערות שוליים

קטגוריה:מכוניות סלון
קטגוריה:דגמי מכוניות שהושקו ב-2019
קטגוריה:כלי רכב המורכבים בווייטנאם
נצרות בסין

**הנצרות** הופיעה **בסין** במאה ה-7, במהלך שושלת טאנג, אך לא הכתה שורשים משמעותיים עד למאמצים במאה ה-16 על ידי מיסיונרים ישועים שהשפעתם הייתה לא מבוטלת. נכון לשנת 2020, הנצרות בסין כוללת קתולים, פרוטסטנטים, אוונגליסטים ומספר קטן של נוצרים אורתודוקסיים. אף על פי שההיסטוריה של הנצרות בסין אינה עתיקה כמו הטאואיזם, המהאיאנה בודהיזם או הקונפוציאניזם, הנצרות, באמצעות דרכים שונות, נוכחת בסין, לפחות מאז המאה ה-7, וצברה השפעה משמעותית במהלך 200 השנים האחרונות. מספר הנוצרים הסינים גדל באופן משמעותי מאז הקלות באיסורים שהיו על פעילות דתית במהלך הרפורמות הכלכליות בשנות ה-70 המאוחרות; בשנת 1949 הוערך מספר הנוצרים בכארבעה מיליון (כשלושה מיליון קתולים, וכמיליון פרוטסטנטים).

ישנם קשיים ניכרים להשיג נתונים מדויקים על נוצרים סינים. על פי רוב הסקרים הפנימיים האחרונים, ישנם כ-31 מיליון נוצרים בסין נכון לשנת 2020. אף שזו עלייה של 800% מאז ההערכה של 1949, ארגונים נוצרים בינלאומיים מסוימים מעריכים שיש עשרות מיליונים נוספים, אשר בוחרים לא להזדהות בפומבי עקב חשש מהשלכות ההגבלות של המשטר. על אף הרפורמות, פרקטיקה דתית ממשיכה להיות תחת פיקוח ממשלתי הדוק, וכנסיות אשר אינן עומדות בתנאי המשטר, כולל הבעת אמון ותמיכה במפלגה הקומוניסטית, נהרסות ונאסרת פעילותן. סינים מעל גיל 18 בלבד רשאים להצטרף באופן רשמי לקבוצות נוצריות המאושרות ומפוקחות על ידי הממשלה. מצד שני, הרבה נוצרים מאמינים קיימים באופן בלתי מתועד ובלתי פורמלי מאורגנים ברשתות וקהילות לא רשומות, אלו נקראות לעיתים "כנסיות בית" או כנסיות מחתרת" אשר החלו נפוצות בשנות ה-1950, כאשר סינים נוצרים רבים התנגדו לפיקוח ההדוק והמגביל של הממשלה. חברים בקבוצות אלו מגדירים את חברי הקבוצות הללו "הרוב השקט" של הנוצרים הסינים.

## ראו גם
* המחלוקת על הטקסים הסיניים

## קישורים חיצוניים

## הערות שוליים

סין
קטגוריה:סין: דת
אדי טבארש

**וולטר סמואל "אדי" טבארש דה וייגה** (בפורטוגזית: **Walter Samuel "Edy" Tavares da Veiga**; נולד ב-22 במרץ 1992) הוא כדורסלן כף ורדי, המשחק בקבוצת ריאל מדריד מליגת העל הספרדית והיורוליג, בעמדת הסנטר.

## נעורים
טבארש נולד וגדל באי מאיו אשר בכף ורדה. בשנת 2009, בעת שעבד במכולת המקומית של אמו, ראה אותו תייר גרמני ונדהם ממידותיו; גובהו של טבארש בן ה-17 היה אז כ-2.13 מטרים. התייר יצר קשר עם חבריו מקבוצת הכדורסל גראן קנריה אשר משתתפת בליגת העל הספרדית, וסיפר להם על טבארש. על אף שמעולם לא שיחק כדורסל עד אז, בנובמבר 2009 קיבל טבארש זימון מראשי גראן קנריה להצטרף לקבוצה, בה לימדו אותו את חוקי המשחק.

## קריירה מקצועית
### גראן קנריה
בין השנים 2009–2011 שיחק טבארש בקבוצת הנוער של גראן קנריה, ולקראת עונת 2011/2012 עבר בהשאלה לקבוצת "לה פאלמה" מליגת המשנה הספרדית, במדיה זכה לכ-7 דקות בממוצע למשחק בלבד. בעונת 2012/2013 החל לשחק בקבוצת הבוגרים של גראן קנריה, ובעונה העוקבת הפך לשחקן קבוע ברוטציית הקבוצה, והעמיד ממוצעים של 6.0 נקודות ו-6.6 ריבאונדים למשחק. בדראפט ה-NBA 2014 נבחר טבארש על ידי אטלנטה הוקס בבחירה ה-43, ובכך הפך לשחקן הראשון אי פעם מכף ורדה אשר נבחר בדראפט ה-NBA. בעונת  המשיך לשחק בגראן קנריה, ובסיומה נבחר לחמישיית העונה של ליגת היורוקאפ לאחר שרשם ממוצעים של 9.0 נקודות, 7.7 ריבאונדים ו-1.9 חסימות למשחק. באותה עונה הוביל את קבוצתו עד למעמד גמר היורוקאפ, בו הפסידה מול חימקי מוסקבה בתוצאה 0–2.

### NBA וליגת הפיתוח
ביולי 2015 חתם על חוזה באטלנטה הוקס, אשר החזיקה בזכויות הדראפט שלו. לאורך עונת הרוקי שלו שותף ב-11 משחקים עם ההוקס ב-NBA, וב-29 משחקים בהשאלה בקבוצות אוסטין ספרס, קאנטון צ'ארג' ובייקרספילד ג'אם מליגת הפיתוח של ה-NBA. בתקופתו בליגת הפיתוח העמיד ממוצעים של 9.2 נקודות, 8.4 ריבאונדים ו-3.3 חסימות למשחק. באוקטובר 2016 שוחרר מההוקס.

בנובמבר 2016 חתם על חוזה בקבוצת ראפטורס 905 מליגת הפיתוח של ה-NBA. בעונתו היחידה בראפטורס הצטיין עם ממוצעים של 10.6 נקודות, 7.7 ריבאונדים ו-2.7 חסימות למשחק, נבחר להשתתף במשחק האולסטאר וזכה בתואר שחקן ההגנה של העונה. לקראת סיום עונת  חתם על חוזה בקליבלנד קאבלירס, ובמשחקו היחיד במדיה קלע 6 נקודות, הוריד 10 ריבאונדים וחסם 6 פעמים בהפסד הקאבלירס מול טורונטו ראפטורס.

### ריאל מדריד
לקראת עונת  חתם על חוזה בריאל מדריד הספרדית. בעונתו הראשונה בקבוצה זכה עמה הן באליפות ליגת העל הספרדית והן באליפות היורוליג; בסדרת גמר אליפות ספרד גברה מדריד על סאסקי בסקוניה בתוצאה 3–1, ובמשחק גמר היורוליג גברה על פנרבחצ'ה בתוצאה 85–80. בעונת  זכתה מדריד פעם נוספת באליפות ספרד, ובחצי גמר היורוליג הפסידה מול צסק"א מוסקבה בתוצאה 90–95. בסיום אותה עונה זכה טבארש בפרס שחקן ההגנה של היורוליג ונבחר לחמישייה השנייה של העונה, לאחר שרשם ממוצעים של 7.4 נקודות, 6.2 ריבאונדים ו-1.7 חסימות למשחק.

## סטטיסטיקות הקריירה
### בעונה הסדירה של ה-NBA

### ביורוליג

## קישורים חיצוניים

## הערות שוליים

קטגוריה:אישים מכף ורדה שנולדו ב-1992
קטגוריה:כדורסלנים מכף ורדה
קטגוריה:בחירות דראפט של אטלנטה הוקס
קטגוריה:כדורסלני גראן קנריה
קטגוריה:כדורסלני אטלנטה הוקס
קטגוריה:כדורסלני אוסטין ספרס
קטגוריה:כדורסלני קאנטון צ'ארג'
קטגוריה:כדורסלני בייקרספילד ג'אם
קטגוריה:כדורסלני ראפטורס 905
קטגוריה:כדורסלני קליבלנד קאבלירס
קטגוריה:כדורסלני ריאל מדריד
קטגוריה:ספורטאים זרים בארצות הברית
טוכהיים

**טוכהיים** הוא כפר במחוז ארץ יריכובר, במדינה סקסוניה-אנהלט שבגרמניה. בעבר היה הכפר מועצה מקומית עצמאית, ומאז 1 ביולי 2009, הכפר נמצא בתחום השיפוט של העיירה גנטין. בסמוך לכפר נמצאת שמורת הטבע 'פינר ברוך' .

## היסטוריה
ממוזער|ימין|החותם הישן של טוכהיים
האזכור הראשון של טוכהיים הוא במאה העשירית. בשנת 965 העניק אוטו הראשון, קיסר האימפריה הרומית הקדושה את הכפר טוכהיים (בכתיב דאז: Tuchime) לבישוף של מגדבורג, שבהמשך בנה בכפר טירה.

על פי ההשערה המקובלת במחקר, טוכהיים היא עיר מוצאו של רבי אליעזר מטוך, חכם בן המאה ה-13 ואחד העורכים הראשיים של קובצי התוספות על התלמוד הבבלי.

## קישורים חיצוניים

* 

## הערות שוליים

קטגוריה:סקסוניה-אנהלט: יישובים
סוודר (אלבום)

**סוודר** הוא אלבום הבכורה של הזמרת הישראלית נוי פדלון. האלבום יצא לאור ב-1 במרץ 2020, על ידי חברת התקליטים NMC.

## סינגלים
* "סוודר" - יצא לאור ב-16 בדצמבר 2018, כסינגל הראשון מתוך האלבום וכסינגל הבכורה של פדלון. עם יציאתו, נכנס השיר אל המקום ה-2 במצעד השבועי של מדיה פורסט, ולמקום השני במצעד הרשמי של גלגלצ.
* "גלגל ענק" - יצא לאור ב-28 בפברואר 2019, כסינגל השני מתוך האלבום.
* "מפחיד" - יצא לאור ב-14 באפריל 2019, כסינגל השלישי מתוך האלבום. עם יציאתו נכנס אל המקום ה-9 במצעד השבועי של מדיה פורסט.
* "אין לך סוף" - יצא לאור ב-30 ביוני 2019, כסינגל הרביעי מתוך האלבום. עם יציאתו נכנס אל המקום ה-12 במצעד השבועי של מדיה פורסט.
* "סכינים" - יצא לאור ב-8 בספטמבר 2019, כסינגל החמישי מתוך האלבום. עם יציאתו נכנס אל המקום ה-11 במצעד השבועי של מדיה פורסט.
* "התגעגעתי" - יצא לאור ב-8 בדצמבר 2019, כסינגל השישי מתוך האלבום.
* "אל תגיד" - יצא לאור ב-18 בפברואר 2020, כסינגל השביעי מתוך האלבום.
* "כמו בכל בוקר" - יצא לאור ב-24 במרץ 2020, כסינגל שמיני מתוך האלבום.

## רשימת רצועות

## קישורים חיצוניים

## הערות שוליים

קטגוריה:אלבומי בכורה מ-2020
קטגוריה:אלבומים בעברית
קטגוריה:אלבומי חברת NMC יונייטד אנטרטיינמנט
קטגוריה:אלבומים שהופקו על ידי ג'וני גולדשטיין
אורי הדסה קלוש

**אורי הדסה קָלוּשׁ** (נולדה ב-1974) היא סופרת, בעלת תשובה ומטפלת ברפואה משלימה.

## קורות חיים
נולדה בשם אורלי אהרוני בכפר ביאליק, להורים חילוניים. בגיל 3, לאחר שהוריה התגרשו, עברה לגור בקריית מוצקין ולאחר מכן בשכונת הדר שבחיפה. סיימה בגרות בתיכון בסמ"ת במגמת מחשבים ובצבא שירתה בממר"ם ובבה"ד 7, כמפתחת מערכות מחשוב.

בגיל 23 חזרה בתשובה, לאחר טיול ממושך בהודו, אוסטרליה ובמזרח הרחוק, למדה לתואר ראשון במחשבת ישראל באוניברסיטה העברית ובמקביל למדה קורסים שונים ברפואה משלימה, תוך התמחות ברפואה סינית ושיאצו. בגיל 28 פתחה עסק עצמאי הנקרא "עשבתא" (שילוב המילים "עשבים" ו"אסוותא" – רפואה בארמית) המשלב רוקחות טבעית, קליניקה לטיפול באמצעות צמחי מרפא והתאמת תמציות ייחודית על סמך איבחון.

בגיל 29 נישאה לעמיקם קלוש, ממשואות יצחק ועברה להתגורר בבת עין שבגוש עציון. לזוג שבעה ילדים.

במקביל, החלה לעסוק בכתיבה. את הספר הראשון, "מישהו לדבר איתו", כתבה אורי הדסה כמתנה לאחייניתה שהגיעה לגיל מצוות. הספר נשלח להוצאה לאור "מייזליק ספרים" שקיבלו אותו והוציאוהו לאור בשנת 2010. במהלך השנים הבאות יצאו שישה ספרים נוספים, רומנים היסטוריים ברובם.

הספר "עד שינוסו הצללים" הפך לרב מכר והומחז לראשונה במסגרת "מבצע שישית" באולפנת מעלה לבונה ולאחר מכן הועלה שוב, פעמים רבות בטקסי סוף שנה באולפנות ותיכונים שונים, ברחבי ישראל.

מלבד הספרים שכתבה והוציאה לאור כתבה בשנת 2010 בעיתון מקומי "על המקום" ולזמן מה פרסמה מאמרים בירחון הדתי "פנימה".

קלוש מעבירה סדנאות שונות בנושאים שונים: הכנת משחה מצמחי הקטורת, כתיבה יוצרת, רוקחות טבעית ומקיימת מפגשים והרצאות בספריות ומתנ"סים ברחבי הארץ.

## מספריה
* **מישהו לדבר איתו** – הוצאת "מייזליק ספרים", 2009.
* **שיעור מולדת** – הוצאת ספריית בית-אל 2011.
* **עד שינוסו הצללים** – רומן היסטורי על המרד הגדול וחורבן בית המקדש השני. הוצאה עצמית, 2013.
* **שלהי קיץ** – רומן היסטורי על ימי הדמדומים של ממלכת ישראל, הוצאה עצמית, הפצה "דברי שיר", 2013.
* **האסופי מנרבתא** – רומן היסטורי על מרד בר כוכבא. הוצאת "דני ספרים", 2019.
* **איגרת מארביל** – רומן היסטורי על הלני מלכת חדייב. הוצאה עצמית, 2020.
* **בכוח השבועה** – רומן היסטורי על תקופת האנוסים. הוצאה עצמית (הוצאת "נביעה") 2021.
* The missing queen תרגום לאנגלית של הספר "איגרת מארביל". פורסם באמזון ב-2023
* **רוקחת עשבי הבר** – רומן הסטורי תנ"כי על רקע ימי עתליה, מלכת יהודה. הוצאה עצמית (הוצאת "נביעה") 2023.
* **מטיל הקוביות** - ספר המשך ל"איגרת מארביל", מתרחש 30 שנה לאחריו, בימי מלכותו של מונבז. הוצאה עצמית (הוצאת "נביעה") 2024.
* **יאמנה -** רומן המתרחש במהלך המאה ה-20 ומספר את סיפורה המיוחד של משפחה לאורך ארבעה דורות. הוצאה עצמית (הוצאת "נביעה") 2025.

## קישורים חיצוניים
* 

* 
* אורי הדסה קלוש באתר סימניה
* 
* 
* הדר תאנה, איש אחד – ריאיון אישי, גושפרתה גיליון 930, 15 במרץ 2019.
* 
* 
* דפנה שימור, איגרת מארביל – הלני המלכה קמה לתחייה, באתר ערוץ 20, 25 ביוני 2020.
* עדי אהרון, חוזרת בזמן, אותיות וילדים, א' אב התש"פ.

קטגוריה:ויקיפדיה: ערכים של משתמשים חדשים
קטגוריה:סופרות ישראליות שחזרו בתשובה
קטגוריה:בוגרי בסמ"ת
קטגוריה:חיילי חיל הקשר והתקשוב
קטגוריה:בת עין: אישים
קטגוריה:מתנחלות
קטגוריה:כפר ביאליק: אישים
קטגוריה:ישראליות שנולדו ב-1974
קטגוריה:ישראלים שנולדו ב-1974
סוס מערבי

**סוס מערבי** (שם מדעי: *Equus occidentalis*) הוא מין סוס נכחד, שחי בתקופת הפליסטוקן באמריקה הצפונית שלפני 500,000 עד 11,000 שנה מימינו. סוס זה דמה מאוד לסוס הרמכי, ואולי עטה פסים דלילים כמו הזברה הקדומה, הקואגה, ובדומה לסוסים אמריקאים דומים כמו סוס הגרמן. אולם נראה שהיה קרוב בהרבה לסוס מאשר לזברה. הוא הוגדר לראשונה בידי החוקר ריצ'רד אוון ב-1863.
## מאפיינים
גודלו של סוס זה דמה לסוס מוסטנג במשקל של 519 קילוגרם בקירוב. היה לו מבנה חזק עם רגליים שריריות שהותאמו לריצה במישורים והוא חי בעדרים קטנים, דבר הידוע מממצאי סוסים רבים בבורות הזפת בלה בריאה שבלוס אנג'לס, קליפורניה, אשר טבעו בבוץ טובעני יחדיו. הוא כנראה נכחד עם סיום תקופת הקרח, אולי כתוצאה משינויי אקלים גדולים, וכן עקב הגעת האדם הראשון לאמריקה.

סוס זה היה אחד מאחרוני הסוסים שחיו בטבע באמריקה לצד סוס מקסיקני, סוס סקוט וסוס יוקון, עד בוא הקונקיסטאדורים לאמריקה במהלך המאה ה-16.

## קישורים חיצוניים



קובץ:La Brea horse.jpg


קטגוריה:בעלי חיים שתוארו ב-1865
קטגוריה:מינים שנכחדו: סוסיים
קטגוריה:מגה-פאונה של הפלייסטוקן באמריקה הצפונית
קטגוריה:יונקים שחיו בפלייסטוקן באמריקה הצפונית
קטגוריה:מפריטי פרסה שחיו בפלייסטוקן
קטגוריה:טקסונים שתוארו בידי ריצ'רד אוון
שלוש, שתיים, אחת - פינגווינים!

**שלוש, שתיים, אחת - פינגווינים!** (באנגלית: **!Penguins** **3-2-1**) היא סדרת הנפשה ממוחשבת קנדית-אמריקאית לילדים, אשר הופקה על ידי Big Idea Entertainment, Jam Filled Entertainment (2002–2003) ו-UTV Software Communications (2007–2008).   

תחילה, ששת הפרקים הראשונים של הסדרה הופצו בארצות הברית ב-VHS וב-DVD החל מ-14 בנובמבר 2000 עד 1 ביולי 2003, ולאחר מכן כל פרקי הסדרה שודרו בערוץ Qubo, החל מ-6 בספטמבר 2006 עד 13 בנובמבר 2008. בישראל הסדרה שודרה לראשונה בדיבוב לעברית בשנת 2008 בחינוכית. לסדרה הופקו שלוש עונות הכוללות 27 פרקים (כאשר אחד מהם הוא פרק ספיישל) באורך 22 דקות.    

## תקציר העלילה
הסדרה עוקבת אחר שני אחים תאומים, ג'ייסון ומישל, אשר מבלים את חופשת הקיץ שלהם אצל סבתם. לסבתא של התאומים יש אוסף פסלוני קרמיקה, הכולל פסלון של ארבעה פינגווינים בספינת טילים, אותו קיבלה מבעלה המנוח לכבוד הירח דבש. בפרק הראשון, ג'ייסון מפיל בטעות את הפסלון, ובמקום להישבר הוא נהפך לאמיתי - ספינת הטילים התחילה לרחף והפינגווינים התחילו לדבר. בכל פרק בסדרה, אחד התאומים יוצא להרפתקה עם הפינגווינים, אשר בסופה הוא לומד ערכים חדשים.

## דמויות
* **ג'ייסון** – אחיה התאום של מישל. אוהב הרפתקאות.
* **מישל** – אחותו התאומה של ג'ייסון, אשר גדולה ממנו ב-5 דקות.
* **פידג'ל** – אחד מתוך ארבעת הפינגווינים. ממציא מוכשר של אלפי גאדג'טים מרשימים ומועילים.
* **זידג'ל** – אחד מתוך ארבעת הפינגווינים. קפטן הספינה.
* **מידג'ל** – אחד מתוך ארבעת הפינגווינים. נהג הספינה.
* **קווין** – אחד מתוך ארבעת הפינגווינים. מנקה הספינה.
* **סבתא** – סבתא של ג'ייסון ומישל, אשר תמיד מביאה להם עצות טובות.

## מדבבים בעברית
בימוי הדיבוב העברי נעשה על ידי דן שצברג, והפקת הדיבוב נעשתה על ידי רעות סמדר.
* **גד שצברג** – ג'ייסון
* **נעמה שחר** – מישל
* **[[אלדד פריבס]]** – זידג'ל
* **[[דן שצברג]]** – מידג'ל / דמויות שונות
* **[[גדי לוי]]** – פידג'ל / דמויות שונות
* **[[שאולי הלוי]]** – קווין / דמויות שונות
* **נטע שחר** – סבתא

## סקירת הסדרה

## קישורים חיצוניים
* 

* 

קטגוריה:סדרות טלוויזיה קנדיות לילדים
קטגוריה:סדרות טלוויזיה אמריקאיות לילדים
קטגוריה:סדרות הנפשה ממוחשבת
קטגוריה:סדרות הנפשה קנדיות
קטגוריה:סדרות הנפשה אמריקאיות
קטגוריה:הטלוויזיה החינוכית הישראלית - תוכניות רכש
קטגוריה:יוניברסל טלוויזיה: סדרות טלוויזיה
קטגוריה:סדרות טלוויזיה אמריקאיות שעלו לשידור בשנת 2000
קטגוריה:פינגווינים בתרבות
ג'או ויי

**ג'או ויי** (בסינית **赵薇**, נולדה ב-12 במרץ 1976 בווחו, אנחווי) היא שחקנית, במאית וזמרת סינית. ג'או ויי נכללת בין השחקניות הפופולריות ומקבלות השכר הגבוה בסין ובארצות דוברות סינית.

## ביוגרפיה
ג'או ויי למדה באקדמיה הסרטים של בייג'ינג וכבר לאחר השתתפותה בסדרת טלוויזיה הראשונה בשנים 1998–1999 זכתה בפרס "נשר הזהב" לשחקנית הטובה ביותר. הסדרה זכתה להצלחה גדולה במזרח ודרום-מזרח אסיה.

במהלך הקריירה ג'או ויי השתתפה בסדרות טלוויזיה רבות שזכו להצלחה. היא זכתה בפרס בפסטיבל הסרטים של שאנגחאי ופרסים נוספים בסין ובהונג קונג.

לאחר הפסקה בצילומים בעקבות לידה, בשנת 2012 היא הצטלמה בסרט של דוזה ניו שזכה להצלחה מסחרית גדולה.

בשנת 2012 היא קיבלה תואר שני בבימוי סרטים באקדמיה הסרטים של בייג'ינג. הסרט הראשון שלה כבמאית זכה להצלחה וקיבל מספר פרסים.

ג'או ויי תרמה סכומים גדולים לנפגעי רעידות אדמה ולילדים חולי סרטן.

בנוסף לעסקי קולנוע, היא זמרת פופולרית והוציאה 7 דיסקים. על התקליטור שלה שפורסם בשנת 2006 היא זכתה ב-MTV Asia Award.

בשנת 2015 כיכבה בסרט הסיני-אמריקאי "*Hollywood Adventures"* לצדם של שחקני קולנוע סינים ואמריקאים ואף שימשה כמפיקת הסרט.

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה סיניות
קטגוריה:זמרות סיניות
קטגוריה:אנשי עסקים סינים
קטגוריה:נשות עסקים
קטגוריה:במאיות קולנוע סיניות
קטגוריה:מפיקות קולנוע סיניות
קטגוריה:סיניות שנולדו ב-1976
קטגוריה:סינים שנולדו ב-1976
יחסי הודו–תאילנד

**היחסים הדיפלומטיים בין [[הודו]] ל[[תאילנד]]** כוננו בשנת 1947, זמן קצר לאחר שהודו קיבלה עצמאות. הודו חולקת גבול ימי ארוך עם תאילנד, שכן איי אנדמן ואיי ניקובאר של הודו חולקים גבול ימי עם תאילנד לאורך ים אנדמן.

## רקע
השנים האחרונות מאז 2001 היו עדים להתחממות הולכת וגוברת, הגברת הקשרים הכלכליים והמסחריים, חילופי ביקורים ברמה גבוהה מצד שני הצדדים וחתימת הסכמים שונים המובילים להעצמת היחסים. תאילנד והודו משתפות פעולה בפורומים רב-צדדיים שונים, כמו שותפות הדיאלוג של הודו עם איגוד מדינות דרום-מזרח אסיה, הפורום האזורי ASEAN (ARF), ופסגת מזרח אסיה, הקבוצה האזורית BIMSTEC הכוללת את בנגלדש, הודו, סרי לנקה, תאילנד, מיאנמר, נפאל וקשרי תחבורה משולשים עם תאילנד, מיאנמר והודו. הודו חברה בחבר הדיאלוג לשיתוף פעולה באסיה (ACD) שיזמה תאילנד בשנת 2002 ובשיתוף פעולה בין מקונג לגנגס (MGC), קבוצה של שש מדינות.

יתר על כן, הודו ותאילנד היו קשורות תרבותית במשך מאות שנים והודו השפיעה עמוקות על התרבות התאילנדית. קיימות מספר משמעותי של מילים בתאית המושאלות מסנסקריט, השפה הנפוצה בהודו. פאלי, שהייתה שפת מגדהה והיא מדיום של טהרוואדה, היא שורש חשוב נוסף באוצר המילים התאילנדי. הבודהיזם, הדת העיקרית בתאילנד, מקורה מהודו. הסיפור ההינדי של ראמאיאנה ידוע גם בכל תאילנד בשם רמאקיאן.

## התפתחויות אחרונות
ראש ממשלת תאילנד אבהיסיט וג'ג'יווה ערך ביקור ממלכתי בהודו במהלך 4–5 באפריל 2011, בהזמנתו של מאנמוהאן סינג, ראש ממשלת הודו. שני המנהיגים הסכימו להגדיל את האינטראקציה התרבותית, התקשורת ושיפור המסחר והכלכלה באמצעות המסגרות הדו-צדדיות והאזוריות - ASEAN-India, BIMSTEC ו-MGC. כמו כן הוחלט להגדיל את הסחר בין שתי מדינות מסכום של 6.7 מיליארד דולר לשנת 2010 לשיעור כפול מזה בשנת 2014.

ראש ממשלת תאילנד יינגלאק צ'ינוואט ערך ביקור ממלכתי בינואר 2012 כאורח הראשי ביום הרפובליקה ההודי. כתוצאה מהביקור, נחתמו 6 הסכמים דו צדדיים, כולל הסכם העברת נידונים. בתור דחיפה משמעותית לשיתוף הפעולה הביטחוני הדו-צדדי, הודו ותאילנד חתמו ב-30 במאי 2013 על חוזה הסגרה. כמו כן נחתם הסכם בין המועצה למודיעין כללי ההודית והארגון נגד הלבנת הון התאילנדי בנושא שיתופי פעולה בחילופי מודיעין הקשורים להלבנת הון ומימון טרור.

מנמוהאן סינג אמר כי שתי המדינות הסכימו להמשיך ולחזק את קשרי ההגנה כולל תרגילים וסיורים משותפים. ראש ממשלת תאילנד בירך על חתימת הסכם ההסגרה. שני המנהיגים מקווים לסיום מוקדם של הסכם הסחר החופשי בהודו. שתי המדינות הסכימו להמשיך בפיתוח תשתיות בקווי פרויקט הכביש המהיר הודו-מיאנמר ותאילנד שצפוי להסתיים עד 2016.

## נציגויות דיפלומטיות
הודו מחזיקה בתאילנד שגרירות בבנגקוק וקונסוליה כללית בצ'אנג מאי. מאידך, תאילנד מחזיקה בהודו שגרירות בניו דלהי ו-3 קונסוליות בצ'נאי, קולקטה ומומבאי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
סחלב (סוג)

**סחלב** (שם מדעי: *Orchis*) הוא סוג של צמחים במשפחת הסחלביים הנפוצים בעיקר באירופה, וצפון-מערב אפריקה, ומגיעים עד לטיבט, מונגוליה ושינג'יאנג.

## אטימולוגיה
השם המדעי ***orchis*** מקורו מיוונית עתיקה ומשמעותו המילולית "אשך" ניתן לו בעקבות המראה של צמד הפקעות התת-קרקעיות.
השם העברי "סחלב" נשאל מערבית (سحلب), ויש הסבורים שנגזר כקיצור של "אשכי שועל" (خصى الثعلب) על שם אותן פקעות.

## תיאור
מיני הסחלב הם צמחים בעלי פקעות שורשים במקום בצלים מדומים האופייניים לכמה מבני משפחתם. בקרב מיני הסחלב יש שונות גדולה מאוד במראה. הם מוציאים גבעול זקוף. התפרחת גלילית עד אשכול כדורי, באורך 5–15 סנטימטרים, עם פרחים בצבע צהוב, אדום עד ארגמן. הם פורחים על בסיס הצמח, עולים מעלה לאיטם, מלבד סחלב הקוף (*Orchis simia*) שפרחיו צומחים הפוך.
הסוג סחלב כלל במקור יותר מ-1,300 מינים, אך מאחר שהסוג המקורי היה פוליפילטי, הוא חולק מחדש לסוגים נוספים.

הם מצויים ביערות גשם טרופיים, ואזורים מדבריים למחצה. באזור החוף ובטונדרה. רוב מיני הסחלב הנאוטרופיים נמצאים בדרום אמריקה המרכזית, צפון-מערב אמריקה הדרומית.

## מינים (חלקי)
* *Orchis adenocheila* איראן
* סחלב אנטולי ישראל, סוריה, לבנון, איראן
* *Orchis anthropophora* מערב ארופה ואזור הים התיכון
* *Orchis brancifortii* דרום איטליה, סיציליה וסרדיניה
* סחלב הגליל ישראל, לבנון, סורה, טורקיה.
* *Orchis italica* דרום-מערב אירופה
* *Orchis laeta*
* *Orchis mascula* אירופה עד איראן, האיים הקנריים
* *Orchis militaris* אירופה עד מונגוליה
* *Orchis olbiensis*
* *Orchis pallens* אירופה עד קווקז
* *Orchis patens* הים התיכון עד צפון-מערב אפריקה
* *Orchis pauciflora*
* *Orchis provincialis* אירופה עד קווקז, צפון מערב אפריקה
* *Orchis punctulata* סחלב קטן מנוקד, דרום-מזרח אירופה לקווקז, אלג'יריה.
* *Orchis purpurea*
* *Orchis quadripunctata*
* *Orchis simia* (סחלב הקוף)
* *Orchis sitiaca*
* *Orchis spitzelii*
* *Orchis troodi*

## גלריה

קובץ:Orchis provincialis (flower spike).jpg|*Orchis provincialis*
קובץ:Orchis militaris - Valkse.jpg|*Orchis militaris*
קובץ:Aceras anthropophora (detail).jpg|*Aceras_anthropophora*
קובץ:Orchis brancifortii.jpg|*Orchis brancifortii*
קובץ:Orchis galilaea 5.JPG|סחלב הגליל
קובץ:PikiWiki Israel 19228 Anatolian Orchid.JPG|סחלב אנטולי


## קישורים חיצוניים

* 
* 

## הערות שוליים

קטגוריה:צמחים שתוארו ב-1753
קטגוריה:טקסונים שתוארו בידי קארולוס לינאוס
קטגוריה:סחלביים
Tina Snow

***Tina Snow*** (בעברית: **טינה סנואו**) הוא המיני-אלבום השני של הראפרית האמריקאית מייגן די סטליון. המיני-אלבום יצא לאור ב-11 ביוני 2018, על ידי חברות התקליטים 1501 סירטיפייד ו-300 אנטרטיינמנט. מתוך המיני-אלבום יצאו לאור שני סינגלים: "Cocky AF" ו-"Big Ole Freak".

עם יציאתו נכנס המיני-אלבום אל המקום ה-166 במצעד הבילבורד 200.

## רקע והפקה
הרצועה הראשונה במיני-אלבום היא "WTF I Want". הרצועה זכתה להצלחה וצברה למעלה מ-4 מיליון השמעות בספוטיפיי. הרצועה השנייה "Hot Girl", צברה למעלה מ-8 מיליון השמעות בספוטיפיי גם כן. הרצועה העשירית "Cocky AF", יצאה כסינגל הראשון מתוך המיני-אלבום וצברה למעלה מ-12 מיליון השמעות בספוטיפיי.

בהמשך, יצאה הרצועה השביעית "Big Ole Freak", כסינגל השני והאחרון מתוך המיני-אלבום, תוך שצברה קרוב ל-50 מיליון השמעות בספוטיפיי. הרצועה השישית "Neva", זכתה להצלחה, תוך שצולם לה וידאו קליפ נלווה שזכה להצלחה ביוטיוב כאשר צבר קרוב ל-10 מיליון צפיות.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:מיני-אלבומים מ-2018
קטגוריה:אלבומי מייגן די סטליון
קטגוריה:מיני-אלבומים באנגלית
Make It Hot

***Make It Hot*** הוא המיני-אלבום הראשון של הראפרית האמריקאית מייגן די סטליון. המיני-אלבום יצא לאור ב-18 בספטמבר 2017 בארצות הברית, על ידי חברת התקליטים 1501 סירטיפייד. מתוך המיני-אלבום יצא לאור הסינגל: "Pull Up Late".

השיר "", שיצא בסמוך לצאת המיני-אלבום, לא נכלל בו בסופו של דבר.

## רקע והפקה
הרצועה הראשונה במיני-אלבום היא "Intro – Make It Hot". הרצועה זכתה להצלחה וצברה למעלה מחצי מיליון השמעות בספוטיפיי. הרצועה השנייה "Pull Up Late", צברה למעלה מ-1.5 מיליון השמעות בספוטיפיי גם כן. בהמשך, הוחלט להוציא אותה כסינגל הראשון, הפותח והיחיד מתוך המיני-אלבום.

בנוסף לכך, הרצועה השלישית "Naturally" והרביעית "Mustard & Mayonaise" הצליחו לצבור למעלה ממיליון השמעות בספוטיפיי גם כן.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:מיני-אלבומי בכורה מ-2017
קטגוריה:אלבומי מייגן די סטליון
קטגוריה:מיני-אלבומים באנגלית
סוודר (שיר)

"**סוודר**" הוא סינגל הבכורה שהוקלט על ידי הזמרת הישראלית נוי פדלון. השיר יצא לאור ב-17 בדצמבר 2018, כסינגל הראשון מתוך אלבום הבכורה של פדלון, סוודר, על ידי חברת התקליטים NMC.

## רקע וכתיבה
השיר נכתב, הולחן והופק על ידי נוי פדלון ורובי פאייר. השיר הוא בז'אנר הפופ אשר משלב בתוכו את הסגנון הים-תיכוני. השיר במקור הוקלט על ידי הזמר עדן חסון, ואף הודלפה גרסתו לשיר, אך בסופו של דבר, השיר בוצע על ידי פדלון.

הסינגל עצמו סוקר על ידי יוסי חרסונסקי, אשר ציין את השיר בחיוב והעניק לו ציון של שלושה כוכבי זהב וחצי מתוך חמישה.

בסמוך לצאתו כסינגל, עלה השיר לרשת הזרמת המדיה ספוטיפיי וצבר מעל ל-2 מיליון השמעות.

## וידאו קליפ
הווידאו קליפ הנלווה לשיר הועלה לערוץ היוטיוב של נוי פדלון ב-17 בדצמבר 2018, בסמוך לצאת הסינגל.

נכון ליוני 2020, מונה הצפיות של הקליפ עומד על כ-16 מיליון.

## מיקומי שיא

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי 2018
קטגוריה:סינגלי בכורה מ-2018
קטגוריה:שירים בעברית
קטגוריה:שירים שנכתבו על ידי רובי פאייר
קטגוריה:שירים שהופקו על ידי רובי פאייר
קטגוריה:שירים על ביגוד ואופנה
קטגוריה:סינגלים בהוצאת NMC יונייטד אנטרטיינמנט
ברנבי קיי

**ברנבי קיי** (באנגלית: **Barnaby Kay**; נולד ב-9 באפריל 1969) הוא שחקן אנגלי, המופיע בטלוויזיה, בקולנוע ובתיאטרון.

## ביוגרפיה
קיי נולד בסנט פנקראס שבלונדון. הוא בנו של השחקן ריצ'רד קיי, ונכדו של הבדרן ארתור קיי. הוא חבר בלהקה השייקספירית המלכותית. קיי נשוי לשחקנית ניקולה ווקר, ולבני הזוג יש בן אחד.

בטלוויזיה הופיע קיי בתפקידים בסדרות כגון "החמישייה", "וולנדר", "דוקטור הו", "תחבולות חדשות", "פרנקי", "Public Enemies", "אנקת גבהים", "רציחות במידסומר", "הולבי סיטי", "ספוקס", "החשוד העיקרי", "עדות אילמת", "חדר מיון", "ג'ונתן קריק", "המפצח", ו-"Minder". עוד הופיע בסרטים "הפתרון הסופי", "שייקספיר מאוהב", ו"קרופייה".

תפקידיו בתיאטרון כוללים את המחזות "חשמלית ושמה תשוקה" בתיאטרון דונמאר ורהאוס (2009), אורלנדו ב"כטוב בעיניכם" בתיאטרון נובלו (2006), "קרוב יותר" בתיאטרון המלכותי הלאומי (1999–2000), פייר בזוחוב במחזה "Warring Peas" בתיאטרון המפסטד, "Tinky Winky, Telly Tubbies" בסיבוב הופעות (2011–2016), סטיב קלהנם במחזה "אריק לארו" בתיאטרון סוהו (2006), ואלכסנדר פטרוביץ' קלבושקין במחזה "Dying For It" בתיאטרון אלמיידה (2007).

ב-2018 השתתף בתסכית רדיו המבוסס על "המקרה של צ'ארלס דקסטר" ברדיו 4 של ה-BBC. ב-2019 השתתף בתסכית "The Whisperer in Darkness".

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנגלים שנולדו ב-1969
Fever (מיקסטייפ)

***Fever*** (בעברית: **חום**) הוא המיקסטייפ הראשון של הראפרית האמריקאית מייגן די סטליון. המיקסטייפ יצא לאור ב-17 במאי 2019, על ידי חברות התקליטים 1501 סירטיפייד ו-300 אנטרטיינמנט. מתוך המיקסטייפ יצאו לאור שני סינגלים: "Sex Talk" ו-"Realer".

המיקסטייפ הגיע למקום העשירי במצעד הבילבורד 200.

## רקע והפקה
מייגן די סטליון הכריזה באופן רשמי על המיקסטייפ, באמצעות טריילר שהפיצה בחשבונות המדיה החברתית שלה ב-8 במאי, וכינתה אותו "MEET HOT GIRL MEG"; שם האלטר אגו שלה למיקסטייפ. בטריילר, ניתן לראות את די סטליון עם שלוש רקדניות ליווי, כשברקע מתנגנים שירים מתוך המיקסטייפ.

המיקסטייפ הופק על ידי קרייזי מייק, דיג'יי צ'וז, דיג'יי וויל-איי, ג'וסי ג'יי, דיג'יי סופרם, קונספט פי, ליל-ג'ו-מייד-דה-ביט, פרוג'קט פאט, פרוליוויק ביטס, סויד, סופה מריו ודיג'יי זירק.

## סינגלים
הסינגל המוביל מתוך המיקסטייפ, "Sex Talk", הועלה לכל שירותי הזרמות המוזיקה והפלטפורמות הדיגיטליות הגדולות ב-22 במרץ 2019.

הרצועה הפותחת, "Realer", הופצה כסינגל שיווקי ב-16 במאי 2019. השיר הושמע לראשונה בתוכנית הרדיו של זיין לואי מ-Beats 1. הווידאו קליפ הרשמי של השיר יצא לאור בשידור חי ב-21 במאי 2019. הקליפ הצליח לצבור למעלה ממיליון צפיות ב-48 שעות בלבד.

השיר "Cash Shit", בו מתארח הראפר דה-בייבי לא יצא כסינגל, אך הצליח להגיע למקום ה-36 במצעד הבילבורד הוט 100. זהו השיר השני שלה שמגיע אל הטופ 40 במצעד, כאשר הראשון שלה שעשה זאת היה "Hot Girl Summer", בו מתארחים טיי דולה סיין וניקי מינאז'.

## הצלחה מסחרית
בשבוע צאתו, נמכר המיקסטייפ בארצות הברית בלמעלה מ-27,956 עותקים, מתוכם 3,725 עותקים נקיים. בעקבות כך, הגיע אל המקום העשירי במצעד הבילבורד 200, ובכך הפך לראשון של די סטליון אשר הצליח להיכנס לעשירייה הפותחת במצעד.

המיקסטייפ היה לפרויקט הראפ השביעי של אישה אשר הצליח להיכנס אל העשירייה הפותחת במצעד במשך 10 השנים האחרונות מצאתו.

## ביקורות

המיקסטייפ לביקורות חיוביות ממבקרי המוזיקה כאשר יצא. ב-*[[Metacritic]]*, קיבל ציון של 81 מתוך 100 על בסיס שמונה ביקורות; מה שמעיד על "שבחים אוניברסליים".

בין הביקורות החיוביות ניתן למצוא את הביקורת של פרד תומאס מ-*[[AllMusic]]*, שטען כי "הביטחון של די סטליון במיקסטייפ גבוה מאוד. הליריקה מאוד נועזת ויש לציין כי די סטליון בהחלט חלק מעולם הראפ". פיצ'פורק העניקו למיקסטייפ ציון של 8.0 מתוך 10 וציינו כי: "הוא ספוג בעוצמה ומסמל את העתיד".

בשנת 2022 האלבום דורג במקום ה-75 ברשימת 200 אלבומי ההיפ-הופ הטובים ביותר בכל הזמנים של מגזין רולינג סטון.

### פרסים ומועמדויות

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:מיקסטייפים מ-2019
קטגוריה:אלבומי מייגן די סטליון
קטגוריה:אלבומי בכורה: מיקסטייפים
קטגוריה:מיקסטייפים באנגלית
Suga

***Suga*** הוא המיני-אלבום השלישי של הראפרית האמריקאית מייגן די סטליון. המיני-אלבום יצא לאור ב-6 במרץ 2020, על ידי חברת תקליטים 300 אנטרטיינמנט, בפורמט של הורדה דיגיטלית. מתוך המיני-אלבום יצא הסינגל: " B.I.T.C.H".

המיני-אלבום הגיע אל המקום השביעי במצעד הבילבורד 200.

## רקע
בשנת 2017, הוציאה די סטליון את המיני-אלבום הראשון שלה, *[[Make It Hot]]*. מתוך המיני-אלבום יצא הסינגל המצליח "Pull Up Late". בהמשך, הוציאה את המיני-אלבום השני שלה, *[[Tina Snow]]*. המיני-אלבום זכה להצלחה והפך לראשון של די סטליון אשר הצליח להיכנס למצעד הבילבורד 200.

לאחר מכן, בשנת 2019, הוציאה את מיקסטייפ הבכורה שלה ''Fever''. המיקסטייפ זכה להצלחה רבה והפך לאחד מן המיקסטייפים המצליחים ביותר בשנת 2019. בשיאו, הצליח להגיע למקום העשירי במצעד הבילבורד 200 ובכך היה לאלבום הראשון של די סטליון שהצליח לעשות זאת.

בשנת 2020, נודע כי שם המיני-אלבום השלישי של די סטליון יהיה, *Suga*. בהמשך, בצאת הסינגל המוביל מתוכו "B.I.T.C.H", נודע כי הוא עתיד לצאת באותה השנה גם כן. ב-4 במרץ באותה השנה, פרסמה די סטליון ברשתות החברתיות את עטיפת המיני-אלבום, את שיריו ואת תאריך צאתו. הסינגל השני "Captain Hook" יצא ב-10 במרץ 2020. הסינגל השלישי "Savage", הגיע למקום השני במצעד הבילבורד הוט 100 והפך לשירה המצליח ביותר של די סטליון.

## הצלחה
בשבוע צאתו נמכר המיני-אלבום בלמעלה מ-44,000 עותקים, דבר אשר גרם לו להתברג במקום העשירי במצעד הבילבורד 200. בעקבות כך, הפכה די סטליון לראפרית הראשונה בהיסטוריה אשר הצליחה להכניס שני פרויקטים (*Suga* ו-''Fever'') שהם לא אלבומי אולפן, לעשירייה הפותחת במצעד.

ביוני 2020, נכלל האלבום ברשימת "50 האלבומים הטובים ביותר של שנת 2020 עד כה" של מגזין בילבורד. מגזין *[[Genius]]* דירג את האלבום במקום ה-9 ברשימתם "25 האלבומים הטובים ביותר של 2020 עד כה"

## רשימת רצועות

## מיקומי שיא

## נתוני מכירות

## קישורים חיצוניים

* Suga באתר בילבורד

## הערות שוליים

קטגוריה:מיני-אלבומים מ-2020
קטגוריה:אלבומי מייגן די סטליון
קטגוריה:מיני-אלבומים באנגלית
קטגוריה:אלבומי זהב בארצות הברית
B.I.T.C.H

"**B.I.T.C.H**" (בעברית: "**כ.ל.ב.ה**"; מוכר כ-"****") הוא סינגל שהוקלט על ידי הראפרית האמריקאית מייגן די סטליון, מתוך המיני-אלבום השלישי שלה, *[[Suga]]*. הוא יצא לאור ב-24 בינואר 2020, בהוצאת חברות התקליטים 1501 סירטיפייד ו-300 אנטרטיינמנט, כסינגל המוביל מתוך המיני-אלבום.

השיר הגיע למקום האחד-עשר במצעד המוזיקה האוסטרלי, והשלושים-ואחד במצעד הבילבורד הוט 100.

## רקע וכתיבה
השיר נכתב על ידי מייגן די סטליון לבדה והופק על ידי הלובה ביטס. כמה שבועות לפני צאת השיר הזה כסינגל הראשון מתוך המיני-אלבום *[[Suga]]*, הוציאה די סטליון ביחד עם טיי דולה סיין וניקי מינאז', את הלהיט "Hot Girl Summer", אשר הצליח להגיע אל המקום האחת עשרה במצעד הבילבורד הוט 100.

עם יציאתו, עלה השיר לרשת הזרמת המדיה ספוטיפיי, בדומה לשאר שירי המיני-אלבום, וצבר למעלה מ-22 מיליון השמעות.

## וידאו קליפ
טרם יצא הווידאו קליפ המלא של השיר, העלתה מייגן די סטליון לערוץ היוטיוב שלה ב-24 בינואר 2020, יום צאתו של השיר כסינגל, את האודיו הרשמי שלו.

ביממה אחת, צבר האודיו למעלה ממיליון צפיות. נכון למרץ 2020, מונה הצפיות של האודיו עומד על למעלה מ-11 מיליון צפיות.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי מייגן די סטליון
קטגוריה:שירים באנגלית
קטגוריה:שירים שנכתבו על ידי מייגן די סטליון
קטגוריה:סינגלים בהוצאת וורנר מיוזיק גרופ
קטגוריה:סינגלים בהוצאת 300 אנטרטיינמנט
Joke's on You

**Joke's on You** (בעברית: **הבדיחה היא עליך**) הוא סינגל שהוקלט על ידי הזמרת-יוצרת האמריקאית שרלוט לורנס. השיר יצא לאור ב-17 בינואר 2020, על ידי חברת התקליטים אטלנטיק רקורדס, כסינגל מתוך פסקול הסרט "ציפורי הטרף: והארלי קווין המהממת".

עם יציאתו נכנס השיר אל המקום ה-39 במצעד השירים הדיגיטליים של אוסטרליה.

## רקע וכתיבה
השיר נכתב על ידי קארה סלימנדו, דניאל פמברטון ואימאד רויאל והופק על ידי דניאל פמברטון ואימאד רויאל גם כן. השיר נכלל בפסקול Birds of Prey: The Album של הסרט "ציפורי הטרף: והארלי קווין המהממת", לצד שירים נוספים, כדוגמת: "Diamonds", של מייגן די סטליון ונורמני, "Boss Bitch", של דוג'ה קאט, "Sway with Me" של סוויטי וגלקסרה, ו-"Experiment on Me" של הלסי.

עם יציאתו, עלה השיר לרשת הזרמת המדיה ספוטיפיי, בדומה לשאר שירי הפסקול.

## וידאו קליפ
הווידאו קליפ המלא של השיר הועלה לערוץ היוטיוב של אטלנטיק רקורדס ב-7 בפברואר 2020, שבועיים לאחר צאתו של השיר כסינגל. לאורכו של הקליפ, ניתן לראות את שרלוט לורנס רוקדות לצלילי השיר, תוך שניתן לראות קטעים מתוך הסרט "ציפורי הטרף: והארלי קווין המהממת".

נכון למרץ 2020, מונה הצפיות של הקליפ עומד על קרוב ל-5 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
קטגוריה:שירים מסרטי קולנוע
קטגוריה:ציפורי הטרף
נקודת טריטון

**נקודת טריטון** (באנגלית: **Triton Point**) היא לשון יבשה סלעית, המהווה את הקצה המזרחי של רכס בחוף המזרחי של האי אלכסנדר, שבאנטארקטיקה. 

רכס זה מפריד בין קרחון נוגה, וקרחון נפטון.

## היסטוריה
### גילוי ומיפוי הנקודה

החוף באזור זה התגלה לראשונה על ידי לינקולן אלזוורת', בטיסתו מעל האזור ב-23 בנובמבר 1935; החוף מופה באופן חלקי (וגס) בשנת 1960 על ידי וולפגנג לואיס גוטפריד יוארג (Wolfgang Louis Gottfried Joerg) בהתבסס על תצלומי אוויר שצולמו בטיסתו של אלזוורת'.

לשון היבשה נסקרה באופן חלקי בשנת 1936 על ידי המשלחת הבריטית אל ארץ גרהאם.

לשון היבשה נסקרה באופן יסודי בשנת 1949 על ידי משלחת חקר שטחי חסות איי פוקלנד.

### מקור השם

שמה של הנקודה ניתן לה על ידי הוועדה המייעצת לשמות אנטארקטיים של בריטניה.

בדומה האתרים סביבה, הקרויים על שם גופים במערכת השמש או קשורים אליה, נקרא הקרחון על שמו של הירח טריטון - שם זה ניתן בעת שניתן השם לקרחון נפטון הסמוך (טריטון הוא אחד מירחי נפטון).

## ראו גם
* כף בראון
* כף ווסטוק
* נקודת אבליישן
* נקודת מאזה
* נקודת קוסאר

## קישורים חיצוניים

* נקודת טריטון באתר הסקר הגאולוגי של ארצות הברית
* נקודת טריטון באתר הגאזט האנטארקטי המשווה SCAR של ממשלת אוסטרליה
* נקודת טריטון באתר marineregions

## הערות שוליים

טריטון